עליזה צ'מפין

אליזבת (ליזל) עליזה צ'מפין-ילון (בגרמנית: Elizabeth (Liesel) Aliza Czempin-Yallon; 8 במרץ 1913 – 12 באוגוסט 2004) הייתה אתלטית יהודייה, זוכת מדליית ארד במכביה השנייה (1935), בהיותה חלק ממשלחת ספורטאים יהודים שהגיעו מגרמניה הנאצית, ואלופת ארץ ישראל (1940) בהטלת כידון וסגנית אלופת ארץ-ישראל בהדיפת כדור ברזל ובזריקת דיסקוס.

ביוגרפיה 
צ'מפין נולדה וגדלה בברלין.

קריירה ספורטיבית

1935
במכביה השנייה, שנערכה בשנת 1935 זכתה צ'מפין במדליית ארד בהטלת כידון בתוצאה של 29.53 מטר, אחרי ליליאן קופלנד מארצות הברית האלופה האוליפית מלוס אנג'לס 1932 (36.92 מטר) ומרתה יעקב מגרמניה (31.79 מטר).

לאחר שעלתה לארץ ישראל היא התאמנה בקבוצת מכבי ירושלים ואחר כך בקבוצת מכבי חיפה.

1940
באליפות ארץ ישראל שנערכה באצטדיון המכביה בתל אביב במאי 1940 היא זכתה ב-3 מדליות, 1 זהב ו-2 כסף. מדליית זהב בהטלת כידון בתוצאה של 26.38 מטר, לפני ספיר ממכבי תל אביב (26.13 מטר) ורות מנדלה ממכבי חיפה (23.20 מטר). מדליות כסף, בהדיפת כדור ברזל בתוצאה של 8.84 מטר, אחרי פרידה ליכטבלאו ממכבי תל אביב (9.42 מטר) ולפני רות מנדלה (8.07 מטר) ובזריקת דיסקוס בתוצאה של 24.10 מטר, אחרי פרידה ליכטבלאו (33.80 מטר) ולפני רות מנדלה (23.11 מטר).

1941
בתחרות ארצית שנערכה בחיפה ב-8 בפברואר 1941 קבעה צ'מפין בהטלת כידון תוצאה טובה יותר משיא ארץ ישראל שלא תוכר של 30.52 מטר.

קישורים חיצוניים 
 אליזבט (ליזל) צ'מפין וחברים על האוניה "רומה" בדרך למכביה השנייה שהתקיימה בארץ ישראל, 1935, באתר בית התפוצות
 אליזבט (ליזל) צ'מפין, אלופת המכביה השנייה בהטלת כידון, וחברים, תל אביב, ארץ ישראל, 1935, באתר בית התפוצות

הערות שוליים 

ישראליות ילידות גרמניה
ישראלים ילידי גרמניה
אתלטיות ארץ-ישראליות
אתלטים ארץ-ישראלים
נשות העלייה החמישית
אנשי העלייה החמישית
מטילות כידון
הודפות כדור ברזל ישראליות
הודפי כדור ברזל ישראלים
זורקות דיסקוס ישראליות
זורקי דיסקוס ישראלים
ישראליות שנולדו ב-1913
ישראלים שנולדו ב-1913
ישראליות שנפטרו ב-2004
ישראלים שנפטרו ב-2004